Here is a page extracted from Wikipedia that may contain CSS, HTML, and a lot of unformatted text.

Title: Alpes Maritimos
Content: Alpes Maritimos (06) (en francés y oficialment Alpes-Maritimes, en occitán Aups Maritims) ye un departamento francés situato en a rechión de Provenza-Alpes-Costa Azul.

A suya población ye d'1.011.326 habitants (1999) en una superficie de 4.299 km², con una densidat de población de 235 hab/km².

A suya capital ye a ciudat de Niza, y en fan parte 2 districtos, 27 cantons y 163 comunas.

Historia 
A primera vegata que s'establió o departamento d'os Alpes Maritimos estió en 1793, mientres a Primera Republica Francesa, y duró dica 1814, cuan o territorio tornó a fer parte d'o Reino de Cerdenya-Piemont. Sindembargo, as suyas mugas no se correspondeban con as actuals, en encorporar Mónegue (que hue ye una atra vegata un estato independient) y a redolada d'a ciudat hue italiana de Sanremo; tampoco no en feba parte districto de Grassa, que en ixas envueltas feba parte d'o departamento de Var. A suya capital yera Niza.

L'actual departamento d'os Alpes Maritimos s'establió en 1860, cuan o Segundo Imperio Francés s'anexionó o condau de Niza. En 1947 o departamento adhibió as dos comunas italianas de Tenda y la Briga, que dica l'inte perteneixeban a Italia.

Vinclos externos 
  Pachina web oficial d'o departamento d'os Alpes Maritimos.